procesaur/Wiki.mk huggingface dataset:
Тесла (единица)

Тесла (симб. T) — изведена SI-единица за магнетна индукција („густина на магнетен тек“). Една тесла е еднаква на еден вебер на квадратен метар. Усвоена е во 1960 година и именувана во чест на српскиот пронаоѓач Никола Тесла.
1 Дефиниција
Честичка со набој од 1 кулон што минува низ магнетно поле од 1 тесла со брзина од 1 метар во секунда нормално на полето се соочува со сила од 1 њутн (Лоренцов закон за силата).
Во основни SI-единици, теслата може да се изрази и како
:<math>\mathrm{1\, T = 1\,\frac{V\cdot s}{m^2} = 1\,\frac{N}{A\cdot m} = 1\,\frac{Wb}{m^2} = 1\,\frac{kg}{C\cdot s} = 1\,\frac{kg}{A\cdot s^2} = 1\,\frac{N\cdot s}{C\cdot m</math>
Употребени единици:
: A = ампер
: C = кулон
: kg = килограм
: m = метар
: N = њутн
: s = секунда
: T = тесла
: V = волт
: Wb = вебер
2 Претворање
1 тесла е еднаква на:
: 10 000 (или 10<sup>4</sup>) G (гаус), од системот СГС. Така, 10 G = 1 mT (милитесла), and 1 G = 10<sup>−4</sup> T.
: 1 000 000 000 (или 10<sup>9</sup>) γ (гами), од геофизиката. Така, 1 γ = 1 nT (нанотесла)
За изразување на нискочестотно електромагнетно зрачење во домот, најпотребни се следниве равенства:
: 1000 nT (нанотесла) = 1 µT (микротесла) = 10 mG (милигаус)
: 1 000 000 µT = 1 T
Бидејќи теслата е преголема за секојдневна употреба, во електроинженерството силата на магнетите обично се изразува во гауси. Во науката мислењето е поделено: некои научници настојуваат да се држат до SI, додека други сакаат да бидат практични, па го користат гаусот.
3 Примери
* 31 µT (3,1×10<sup>−5</sup> T) - силата на магнетното поле на Земјата, на екваторот (0° ГД)
* 5 mT - сила на магнет за фрижидер
* 1,25 T - јачина на магнетното поле на површината на еден неодиумски магнет
* 1 T до 2,4 T - сила на магнет од типичен звучник
* 1,5 T до 3 T - сила на медицинска магнетна резонанца во практичната употреба (експериментално до 17 T)
4 Поврзано
* Гаус (единица)
* Магнетно поле
* Магнетна индукција
* Никола Тесла
Светлосна енергија

Во фотометријата, светлосна енергија е восприемената енергија на светлината. Понекогаш се нарекува и количество светлина.
Светлосната енергијасе разликува од мерката за зрачна енергија, која е аналогна на неа, но претставува објективна физичка величина. Причината за ова е тоа што човечкото око ја гледа само светлината во видливиот спектар и неговата чувствителност на светлина се разликува на различни бранови должини во рамките на спектарот. ога е прилагоден на посилна светлина (фотопен вид), окото е најчувствително на бранова должина од 555 nm. Светлината со иста моќ, а на подолги и пократки бранови должини има помала светлосна енергија.
1 Единици
Во системот SI, единицата за светлосна енергија е луменсекундата, неформално наречена „талбот“ во чест на фотографскиот пионер Вилијам Хенри Фокс Талбот (1800-1877).
Во другите мерни системи, светлосната енергија се изразува со основните единици за енергија.
2 Поврзано
* Зрачна енергија
* Светлосен тек
* Светлосна јачина
Сојомбо (симбол)

Знакот „Сојомбо“ е специјален знак во писмото сојомбо кое се користело за запишување на монголскиот јазик. Денес, писмото не се користи за запишување на јазикот, но знакот останал во употреба и станал симбол на Монголија. Знакот „Сојомбо“ може да се види на знамето на Монголија, грбот на Монголија и на голем број официјални документи во државата.
1 Одлики
Знакот е составен од следниве елементи:
* оган - ''симбол на вечниот раст, богатство и успех. Трите јазици на пламенот ги претставуваат минатото, иднината и сегашноста.''* сонце и месечина - ''симболизираат дека монголската нација ќе постои за навек како што постои вечното сино небо.''* два триаголника - ''алудираат на копја или стрели. Тие се насочени надолу и симболизираат пораз на внатрешните и надворешните непријатели.''* два хоризонтални правоаголника - ''тие даваат стабилност на формата. Исто така, правоаголниците се симболи за честа и правичноста на народот монголски, било тоа да се на врвот или на дното од општеството.''*„јин-јанг“ или „арга-билге“ - ''симбол за меѓусебното надополнување меѓу мажот и жената. За време на социјализмот, знакот се толкувал како две риби и биле симбол на бдеење (рибите не ги затвораат очите).''* два вертикални правоаголника - често се толкуваат како „ѕидови на тврдина“. Тие симболизираат единство и сила и се поврзано со монголската изрека: „Пријателството на двајца луѓе е појако од камените ѕидови“.
2 Употреба
Симболот „Сојомбо“ е на знамето на Монголија уште од 1911 година (освен помеѓу 1921 и 1924 година). Исто така симболот бил грб на државата од 1924 до 1940 и вметнат во грбот повторно во 1992 година. Симболот е присутен во секој дел од општеството во Монголија.
3 Наводи
4 Поврзано
* Грб на Монголија
* Знаме на Монголија
* Сојомбо писмо
Осветленост

Во фотометријата, осветленоста (или осветление) е вкупниот светлосен тек врз нешто, по единица површина. Ја изразува јачината на присутната светлина, пондерирана за брановата должина со функцијата за светлосна јачина, а во склад со чувствителноста за блескавост на човечкото око. Слична на неа е светлосната излезност е светлосниот тек по единица површина што го оддава некоја површина.
Во изведени SI единици, оваа величина се изразува во лукси (lx) или лумени на квадратен метар (cd·sr·m<sup>−2</sup>). Во застарениот систем СГС, единица за осветленост е фот, еднаква на 10 000 лукса. За истата намена во фотографијата се среќава и неметричката единица стапка-кандела.
Осветленоста порано се нарекувала блескавост, но ова води до забуна. Блескавоста не е количински подобна за изразување на величини во науката, туку погодна за изразување на психиолошката чувствителност на светлина кај луѓето.
1 Поврзано
*Озраченост
*Блескавост
2 Наводи
**
Дубиоза колектив

Дубиоза колектив (босански: ''Dubioza kolektiv'') или познат едноставно како Дубиоза/Dubioza — босанска музичка група, основана во 2003 година во Зеница, Босна и Херцеговина. Нивната музика е мешавина од реге, даб, алтернативен рок, ска и хип-хоп, а нивните текстови се со силни социјални и политички пораки. Во текот на својата кариера бендот има издадено 5 студиски албуми и 1 ЕП.
1 Историја
Бендот е основан во 2003 година од страна на поранешните членови на бендот ''Gluho doba against Def Age'' од Зеница,водечкие вокали, Адис Звекиќ и Алмир Хасанбеговиќ на кои им се приклучуваат поранешните членови на сараевскиот бенд ''Орнаменти'', бас гитаристот Ведран Мујагиќ и тонскиот инженер, DJ и клавијатурист Бранко Јакубовиќ , а подоцна во бендот се вклучуваат и гитаристот Армин Бушталиќ кој е поранешен член на бендовите ''SCH, Beastly Stroke'', тапанарот Сенад Шута,перкусионистот Орхан Масло - Оха и во 2011 година саксофонистот Марио Шеварац.
Бендот го издава својот прв студиски албум наречен Дубиоза Колектив во април 2004 година, а истата година во декември месец во заедничка соработка со Бенџамин Зепанија и Муш Хан членови на пакистанско - британскиот даб музички состав Fun-da-mental, го издаваат своето прво EП, Open Wide.
Во Јуни 2006 година го издаваат својот втор студиски албум за издавачката куќа Грамофон наречен Dubmamite на кој гостуваат францускиот артист Niköll ''(Nicolas Cante)'' и бендот ''Defence'' од Тузла.Во 2008 година бендот го снима својот прв студиски албум на босански јазик-Firma Ilegal, a дотогаш снимаат исклучиво на англиски јазик.На 12 Април 2010 година го издаваат претпоследниот албум 5 do 12 кој за сите обожаватели е поставен на нивното мрежно место за бесплатни симнувања кои достигнаа бројка преку 200,000 побарувања.Последниот албум на бендот Wild Wild East е издаден во 2011 година и предизвикува голема заинтересираност кај публиката низ Европа пред сè заради добрите критики, измешаните стилови на музика интересните текстови напишани и изведени на англиски јазик.
Лукс

Лукс (симб: lx или лк) — изведена SI-единица за осветленост и светлосна излезност која ја изразува светлосната моќ по единица површина. Се користи во фотометријата за изразување на јачината на светлината светлината врз или низ некоја површина, како што му изгледа на човечкото око. Ова е аналогно на радиометриската единица „вати на квадратен метар“, но моќта на секоја бранова должина се пондерира согласно функцијата на светлосна делотворност, која е стандарден модел на восприемање на светлосната јачина од страна на човечкото око.
1 Објаснување
Осветленоста изразува во која мера светлосниот тек е праспространет врз дадена површина. Светлосниот тек (се изразува во лумени) го изразува вкупното „количество“ на присутна видлива светлина, додека осветленоста ја изразува јачината на осветлувањето на дадена површина. Извесно количесто светлина осветлува послабо ако светлината е распределена на поголема површина, па затоа осветленоста е обратнопропорционална на површината.
Според една од дефинициите, луксот е „осветление на површина на која од далечина од 1 м паѓа вертикална светлина со јачина од 1 Хефнерова свеќа“.
Еден лукс е еднаков на еден лумен на квадратен метар:
:1 lx = 1 lm/m<sup>2</sup> = 1 cd·sr·m<sup>–2</sup>.
Тек од 1000 лумени насочен врз површина од еден квадратен метар ја осветлува таа површина со 1000 лукса. Меѓутоа, ако истите 1000 врз десет квадратни метри даваат само 100 лукса.
Како и другите единици од тој систем, луксот користи SI-претставки како на пример килолукс (klx) = 1000 лукса.
Осветленост, Пример
10<sup>−4</sup> лукса, Вупна ѕвездена светлина, облачно небо
0,002 лукса, Чисто вечерно небо без месечина, со атмосферско тлеење<ref
0,01 лукса, Четврт месечина
0,27 лукса, Полна месечина на ведра ноќ<ref
1 лукс, Полна месечина (нормално на површината) во тропскиот појас
3,4 лукса, Најсилен дел од самрак под ведро небо
50 лукса, Дневна соба
80 лукса, Ходник/тоалет
100 лукса, Многу темно облачно небо<ref
320–500 лукса, Канцелариско осветлување
400 лукса, Изгрев или залез на ведар ден.
1 000 лукса, Облачен ден;<ref типично осветлување на ТВ студио
10 000–25 000 лукса, Полна дневна светлина (вон сонце)<ref
32 000–130 000 лукса, Непосредна сончева светлина
Светлосна јачина

Во фотометријата, светлосната јачина е мерка за моќта што ја оддава еден извор на светлина во даден правец по единица просторен агол. Се заснова на функцијата на сјајност, која е стандарден модел за чувствителноста на човечкото око и е пондерирана за бранова должина. Единицата за светлосна јачина во системот SI е канделата (cd), која е основна SI-единица.
Фотометријата се занимава со мерење на видливата светлина како што ја восприема окото. Човечкото око ја забележува само светлината во видливиот спектар и неговата чувствителност на светлина се разликува на различни бранови должини во рамките на спектарот. Кога е прилагоден на посилна светлина (фотопен вид), окото е најчувствително на зелено-жолто светло на бранова должина од 555 nm. Светлото со иста зрачна јачина на други бранови должини има помала светлосна јачина. Кривата што ја изразува чувствителноста на окото на светлина, е утврден стандард и се нарекува функција на сјајност (функција на светлосна јачина). Оваа крива, која се бележи со ''V''(&lambda;) или <math>\textstyle \overline{y}(\lambda)</math>, се заснова на просекот од податоци добиени со голем број на опити со разни методи на мерење, а чиишто наоди во голема мера се разликуваат. На пример, чувствителноста на окото на ултравиолетова светлина во опитите се разликува за фактор десет.
Светлосната јачина се разликува од мерката за светлосен тек, која ја претставува вкупната восприемена моќ што се оддава во сите правци. Светлосната јачина ја изразува восприемената моќ по единица просторен агол. Светлосната јачина се разликува и од зрачната јачина, која е аналогна на неа, но изразува објективна физичка величина во радиометријата.
1 Употреба
Светлосната јачина на еднобојна светлина со извесна бранова должина &lambda; се добива вака:
:<math>I_\mathrm{v} = 683 \cdot \overline{y}(\lambda) \cdot I_\mathrm{e},</math>
каде
:''I''<sub>v</sub> е светлосната јачина во кандели (cd),
:''I''<sub>e</sub> е зрачната јачина во вати по стерадијан (W/sr),
:<math>\textstyle \overline{y}(\lambda)</math> е стандардната функција на сјајност.
Доколку е присутна повеќе од една бранова должина (како што најчесто се случува), светлосната јачина ја добиваме со собирање или интеграција на брановите должини во сепактарот:
:<math>I_\mathrm{v} = 683 \int^\infin_0 \overline{y}(\lambda) \cdot I_\mathrm{e}(\lambda) \, d\lambda.</math>
2 Поврзано
* Енергетска јачина
* Светлосен тек
* Блескавост
Конор МекЕлени

Конор МекЕлени (англиски: ''Conor McAleny'', роден на во Ливерпул) — англиски фудбалер, напаѓач на Евертон.
1 Кариера
МекЕлени дојде во Евертон кога имаше само 11-години.Тој играл во генерацијата на карамелите за играчи до 18 години како и за резервистите.Поради многуте повредени играчи во тимот првиот повик за првиот тим на Евертон од менаџерот Дејвид Мојес МекЕлени го имаше за мечот против Астон Вила на 2 април 2011.Тој беше на клупата за тој двобој заедно со својте соиграчи од резервниот тим Адам Форшо и Аристот Нсиала ,но ниту еден од нив не доби шанса да влезе во игра.Тој беше неискористена замена и во следното коло против Вулверхемптон Вондерерс.
Во јуни 2011 МекЕлени потпиша нов едногодишен договор.
Своето деби за првиот тим на Евертон го направи на 10 декември 2011 на гостувањето кај Арсенал кога во игра се појави како замена за капитенот Фил Невил во 76-тата минута. Тој влезе како резерва и во следното коло заменувајќи го Луј Саа во ремито 1-1 со Норич, со што го направи својот прв настап пред домашната публика на Гудисон Парк.
На 23 март 2012 тој беше даден на заем на тимот од Лига Еден, Сканторп Јунајтед до крајот на сезоната 2011-2012. Следниот ден тој го направил своето деби во натпреварот без голови против Нотс Каунти.
Бекерел

Бекерел (симб. Bq, Бк) — изведена SI-единица за радиоактивност. Еден бекерел се дефинира како активноста на радиоактивните супстанции со еден распад (т.е. на едно јадро) во секунда. Единицата е наречена по францускиот научник Анри Бекерел (1852-1908), добитник на Нобеловата награда во 1903 заедно со Пјер и Марија Кири за откривањето на радиоактивноста.
Кај радиоактивен материјал со извесна маса, бројот на бекерели се менува со текот на времето. Затоа кога се проценува радиоактивното распаѓање, примерокот се зема од краткотрајни изотопи, а потоа се врши прилагодување за саканиот момент во времето (во минатото или иднината). Така, можеме да го наведеме количеството на радиоактивност што сè уште ќе биде присутно по десет дена. Просечното човечко тело има 4400 бекерели од распадот на калиумот-40, кој е природен изотоп на калиумот во телото.
системот SI го користи бекерелот наместо секундата како единица за изразување на активноста со цел да спречи кобни забуни: изразувањето во бекерели е правопропорционално на активноста, па затоа поопасниот извор на зрачење прикажува поголем износ. Изразувањето во секунди е обратнопропорционално на активноста.
1 Претставки
Како и останатите единици од SI, бекерелот се користи со претставки, и тоа најчесто kBq (килобекерел, 10<sup>3</sup> Bq), MBq (мегабекерел, 10<sup>6</sup> Bq), GBq (гигабекерел, 10<sup>9</sup> Bq), TBq (терабекерел, 10<sup>12</sup> Bq) и PBq (петабекерел, 10<sup>15</sup> Bq). 1 Bq во практика е премала едница, па затоа почесто се среќава претставкирана. На пример, природниот калиум (<sup>40</sup>K) во човековото тело предизвикува 4000 распади во секунда, што е еднакво на 4 kBq активност. Се смета дека бомбардирањето на Хирошима произвело (8 YBq, 8 јотабекерели).
2 Однос со единицата кири
Кири (Ci) е постара единица за радиоактивност од друг систем ендаква на активноста на 1 грам радиум-226.
Равенствата помеѓу двете единици се следниве:
: 1 Ci = 3,7×10<sup>10</sup> Bq
: 1 Ci = 37 GBq
: 1 μCi = 37 000 Bq
: 1 Bq = 2,70×10<sup>−11</sup> Ci
: 1 Bq = 2,70×10<sup>−5</sup> μCi
: 1 GBq = 0,0270 Ci
3 Дефиниција
1 Bq = 1 s<sup>−1</sup>
4 Пресметување на радиоактивноста
За извесна маса <math>m</math> (во грамови) на изотоп со атомска маса <math>m_a</math> (во g/mol) и период на полураспаѓање од <math>t_{1/2}</math> (in s), количеството
на радиоактивност може да се пресмета вака:
:радиоактивност (во Bq) = <math>\frac{m}{m_a}N_A\frac{\ln(2)}{t_{1/2</math>
Со <math>N_A</math>=6,022 141 79(30) mol<sup>−1</sup> (Авогадрова константа).
На пример, еден килограм калиум содржи 0,12 грама <sup>40</sup>K (сите други изотопи се стабилни) што има <math>t_{1/2}</math> од 1,248 години=39,38388 секунди, а има
атомска маса од 39,96399848 g/mol, што значи дека радиоактивноста изнесува 31,825 kBq.
5 Поврзано
* Сиверт - биолошки дозен еквивалент на зрачење
* Кири (единица)
* Греј (единица)
* Рад (единица)
* Рендген (единица)
* Радерфорд (единица)
Кандела на квадратен метар

Кандела на квадратен метар (cd/m<sup>2</sup>) е изведена SI-единица за блескавост. Се заснова на единицата за светлосна јачина кандела и единицата за површина квадратен метар. Застарено име на оваа единица е нит (nt), каде 1 нит = 1 cd/m<sup>2</sup>.
Највеќето монитори со течни кристали имаат блескавост од 200 до 300 cd/m<sup>2</sup>; бојниот простор sRGB кај истите обично има 80 cd/m<sup>2</sup>. високодефинираната телевизиска слика (HDTV) се движи од 450 до 1000 cd/m<sup>2</sup>.
1 Споредба со други единици
Една кандела на квадратен метар е еднаква на:
*10<sup>−4</sup> стилба (во СГС)
*π×10<sup>−4</sup> ламберти
*π апостилба
*0,292 стапки-ламберти
*π×10<sup>3</sup> скота
*π×10<sup>7</sup> брила
2 Поврзано
* Фотометрија
Кубен сантиметар

Кубен сантиметар (симб. см<sup>3</sup>, cm<sup>3</sup>, cc) е мошне застапена единица за волумен (зафатнина), сразмерна на изведената SI-единица кубен метар. Соодветствува на волуменот на коцка со димензии 1 см × 1 см × 1 см. Еден кубен сантиметар е од волуменот на еден кубен метар, или литар (еден милилитар). Затоа 1 cm<sup>3</sup> ≡ 1 mL. Еден кубен сантиметар вода на температура од 3,98 °C (кога водата е најгуста) има приближна маса од еден грам.
Во многу научни области, кубниот сантиметар е заменет со милилитри, но истиот е сеприсутен во автоиндустријата, каде ја изразува работната зафатнина или „кубикажа“ на автомобилските мотори и се среќава означен како ''cc''. На пример, мотор од 2300 „кубици“ има истоветна работна зафатнина од 2,3 Л (бидејќи см<sup>3</sup> = 1 Л)
1 Наводи
sv:Liter#Milliliter
Welcome to Heartbreak

Welcome to Heartbreak — песна изведена од американскиот хип-хоп артист, продуцент и текстописец Кање Вест. Песната е направена според вдахновение од разговорот помеѓу Вест и извршниот потпретседател на MTV, Дејв Сирулник, каде што Сирулник му ги покажувал на Вест сликите од неговите деца. Во песната се зборува за тоа како Вест не успева да формира свое семејство со кое што би живеел нормален живот. Песната е претставена како „вовед“ во четвртиот студио албум на Кање Вест, „''808s & Heartbreak''“.
1 Табели и позиции
Табела (2008), Највисока Позиција
U.S. ''Billboard'' Pop 100, 87
UK R&B Chart, 33
Егон Јукс

Егон Јукс (* 17 јули 1927 во Кенигсберг (сегашен Калининград); † 19 август 2008) бил германски архитект. Тој е познат по мостот Голема војвотка Шарлоа, Луксембург и Келбрандскиот мост, Хамбург.
Јукс бил студент на францускиот архитект Ле Корбизје.
Реге на мраз

Реге на мраз (Англиски: Cool Runnings, буквално преведено: Ладни Трчања но преведен во македонските кино сали и телевизии како Реге на мраз) е Американски филм од 1993 година заснован на вистинските случки на јамајската екипа за санкање во Зимските олимписки игри 1988. Режиран е од Џон Тртлтауб, улогите во филмот ги играат Леон, Даг Е. Даг, Рол Д. Луис, Малик Јоба и Џон Кенди како Ирв Блицер пензионираниот професионален санкач и тренер на екипата. Филмот беше одлично прифатен од страна на публиката и на премиерата заработи 68,856,263 $, исто така доби 74 од 100% оценување на мрежното место ''Rotten Tomatoes''.
1 Приказната на филмот
Кога еден јамајски спринтер е дисквалификуван од Олимпијадата, тој смислува начин да учествува во Олимпијада но по дисциплина непозната за него - санкање. Го сретнува веќе посрамотениот американски тренер Ирвинг Блицер и го убедува да го тренира него и екипата (Санка Кофи, Џуниор Бевил, Јул Бренер) за првата јамајска репрезентација во Зимските олимписки игри. Кога стигнуваат во Калгари, Канада лошо се причекани од другите натпреварувачи, нивните тренери, спортските судии и не успеваат да се сложат со нив. Послем многу тернинг и срамење пред јавноста успеваат да ја совладаат стазата и официјално да влезат во Олимпијадата. Одборот на зимските олимсипки игри решава да ги дисквалификува, но послем разогвор со тренерот Блицер ги враќаат назад во натперварите. Откако успеваат да се искачат во првите 10, на последниот натпревар нивната санка се расклопува и се крши на сред пуштање. Тие ја креваат санката и со поддршка осбавен аплаус од публиката стгинуваат до целта.
2 Поврзано
*Тропски земји на Зимските олимписки игри
Оптичка моќ

Оптичка моќ е степенот во кој една леќа, огледало или друг оптички систем собира или растура светлина. Еднаква е на реципрочната вредност на фокусното растојание на направата. Најзастапена единица за изразување на оптичката моќ е диоптерот. Системот SI ја користи единицата обратен метар (m<sup>−1</sup>).
Ако поставиме две или повеќе тенки леќи една до друга, тогаш заедничкат оптичка моќ е приближно еднаква на збирот од поединечните оптички моќи на леќите. Така, оптичката моќ на една леќа е приближно еднаква на збирот од моќите на секоја нејзина површина. Овие приближности наоѓаат честа примена во оптометријата.
Ако леќата ја потопиме во некоја средина, тогаш се менува нејзината оптичка моќ и фокусно растојание.
Човечкото око кое има премногу или премалку прекршувачка моќ да сосредоточува светлина во мрежницата страда од аметропија (грешка во прекршувањето). Окото што страда од кратковидост (миопија) е премоќно, па затоа светлината се сосредоточува пред самата мрежница. Обратно на ова, окото со далекувидост (хиперопија) е преслабо и затоа кога е во мирување, светлината се сосредоточува зад мрежницата. Окото со прекршувачка моќ во едно видно поле што е различна од прекршувачката моќ на други видни полиња има астигматизам. Анизометропија е нееднаква способност на двете очи за прекршување на светлината.
1 Поврзано
*Диоптрија
*Леќомер
Метар во секунда на квадрат

Метар во секунда на квадрат (м/с<sup>2</sup>) е единица за забрзување од системот SI, изведена од основните единици за должина, метар и време, секунда. Формално симболот се претставува во неколку облици: м/с<sup>2</sup>, m·s<sup>−2</sup> или m s<sup>−2</sup>.
Самото забрзување физички се толкува како промена во брзината по единица време, т.е. „метри во секунда во секунда“.
1 Пример
Еден предмет постојано забрзува со еден метар во секунда на квадрат (1 м/с<sup>2</sup>) од мирување, кога ќе достигне брзина од 5 м/с по 5 секунди и 10 м/с по 10 секунди.
2 Сродни единици
Вториот Њутнов закон вели дека силата е еднаква на масата помножена со забрзувањето.
Единица за сила е њутнот (N), а единица за маса е килограмот (kg). Еден њутн е еднаков на килограм-метар во секунда на квадрат. Затоа, единицата метар во секунда на квадрат е исоветна со њутнот по килограм (N·kg<sup>−1</sup>, N/kg)
Земјината тежа има забрзување од 9,8 m/s<sup>2</sup> или 9,8 N/kg.
Забрзувањето може да се изрази и во однос на гравитацијата, како кај Земјиното забрзување (слободен пад) и најголемото површинско забрзување кај земјотресите.
Знаме на Општина Валандово

Знамето на Општина Валандово е официјалното знаме на оваа македонска општина. Знамето на општината е засновано на државното знаме со значителни измени.
1 Опис
Знамето на Општината е правоаголно и е во црвена боја. Во прикачениот дел се наоѓа златен диск, а во него има уште еден помал црвен диск со пет засеци. Од дискот дијагонално кон долниот десен агол е поставен крак од сонце. Знамето е засновано на државното знаме на Македонија.
2 Поврзано
* Општина Валандово
* Грб на Општина Валандово
* Знамиња на општините во Македонија
Знаме на Општина Центар

Знамето на Општина Центар е официјалното знаме на оваа македонска општина. Знамето на општината е засновано на општинскиот грб, и истото е составено од само две бои.
1 Опис
Знамето на Општината е правоаголно, со однос на должината и висината во апроксимација 5:3. Знамето е црвено, а во централниот дел во пресекот на дијагоналите е сместен грбот на Општината така што висината на знамето и висината на грбот се во ист однос како и должината и висината на знамето.
2 Поврзано
* Општина Центар
* Грб на Општина Центар
* Знамиња на општините во Македонија
Список на реки во Хамбург

Список на реки во Хамбург, Германија:
1 А
* Алстер
2 Б
* Бернер Ау
* Биле
* Бреденбек (Алстер)
3 В
* Вандзе
* Веделер Ау
4 Г
* Глиндер Ау
* Гозе Елба
5 Д
* Депенхорнграбен
* Дофе Елба
* Драденау
* Дипенау
6 Е
* Елба
* Есте (река)
7 З
* Зазелбек
* Зебек
* Зидерелба
8 К
* Келбранд
* Колау (Тарпенбек)
9 Л
* Ладенбек
* Лотбек (Бах)
10 Н
* Нидерелба
* Нордерелба
11 О
* Остербек
* Отерсбек
12 П
* Пепермеленбек
13 Р
* Ралау
* Рајхерштиг
* Рете
* Роденбек (река)
14 Т
* Тарпенбек
15 У
* Унтерелба
16 Ф
* Флотбек (река)
17 Ш
* Шилингсбек
* Шлемер Бах
* Шуленброксбек
Грб на Општина Центар

Грбот на Општина Центар е официјалниот грб на оваа македонска општина. Главен елемент на грбот е митската птица феникс.
1 Опис
Грбот на Општината е во форма на триаголен (варјашки) штит, со однос на висината и ширината од 1,41 или √2. Штитот е со бела основа и црвен обраб. Централно во полето на штитот е прикажана птицата феникс како се воздигнува од оган. Двата мотива се во истата црвена боја како и обработ.
2 Поврзано
* Знаме на Општина Центар
* Грбови на општините во Македонија
* Општина Центар
Знаме на Општина Виница

Знамето на Општина Виница е официјалното знаме на оваа македонска општина. Знамето на општината е составено од две еднакви хоризонтални ленти во сина и црвена боја со златен амблем во средината.
1 Опис
Знамето на општина Виница е составено од следните елементи: централно во средината е поставен стилиризиран – амблем теракотна икона со златно жолта боја.
Над теракотната икона е претставено Виничко Кале, со иста боја како и теракотната икона, симбол за археолошкото наоѓалиште од каде произлегол животот и настанокот на градот и општината, каде се пронајдени теракотните икони. Знамето е во две бои: Горната половина на знамето е со сина боја која означува „Вода“, а долната со црвена боја која означува „Живот“.
2 Поврзано
* Општина Виница
* Грб на Општина Виница
* Знамиња на општините во Македонија
Њутн-секунда

Њутн секунда (симб. N s или N·s) е изведена SI-единица за импулс на сила и импулс на тело. Може да се изрази и како килограм на метар во секунда (kg·m/s). Една њутн-секунда одговара на примената на сила од њутн во текот на една секунда.:<math>\vec F \cdot t = \Delta m \vec v</math>
Единицата изразува брзина на извесна маса што забрзува под дејство на сила во текот на извесен временски интервал.
Грб на Општина Виница

Грбот на Општина Виница е официјалниот грб на оваа македонска општина. Грбот ги претставуваат историските, културните, стопанско-економските и еколошките одлики на општината.
1 Опис
Грбот на општина Виница има форма на отсечен штит или германска форма.
Амблемот има хералдички фигури и тоа: 1/4 од висината на подножјето на левата страна бојадисано со зелена боја, а нехералдички фигури (од природата) на зелената површина е поставен жолт грозд 1/8 од висината, на 2/3 од висината е нанесена силуетата на археолошкото наоѓалиште „Кале“ во црвена боја, на 1/8 од висината на грбот централно е поставен „Константиновиот крст“ со големина 1/4 во жолта контура и црвена испуна, тополите се со иста големина како и крстот во зелена боја поставени на десната хералдичка страна централна во однос на хоризонталата од крстот, сонцето е содржано во ширината на грбот на 1/8 од висината во жолта боја, позадината од силуетата на „Калето“ е во сина боја.
Во горниот дел од грбот во форма на лента е испишано името на градот. Бои на грбот се црвена, зелена, сина, жолта.
2 Поврзано
* Знаме на Општина Виница
* Грбови на општините во Македонија
* Општина Виница
Знаме на Општина Гевгелија

Знамето на Општина Гевгелија е официјалното знаме на оваа македонска општина. Знамето е составено од две вертикални ленти во сина и сребрена боја со општинскиот грб над нив.
1 Опис
Знамето на општината е двобојно, поделено по вертикала, со сина и сребрена (светлосива) боја, на кое е аплициран грбот на општина Гевгелија.
Односот на ширината и должината на знамето по хоризонтала е 1:2, а грбот се наоѓа во втората петтина на знамето.
Односот на ширината и должината на знамето по вертикала е 1:3, а грбот се наоѓа во втората четвртина на знамето.
2 Поврзано
* Општина Гевгелија
* Грб на Општина Гевгелија
* Знамиња на општините во Македонија
Келбрандски мост

Келбрандски мост (|Köhlbrandbrücke) — обесен мост во Хамбург, Германија, кој ја поврзува пристанишната површина на островот Вилхелмсбург помеѓу Северна и Јужна Елба, делови на реката Елба со автопатот 7 (излез Валтерсхоф). Ја премостува Јужна Елба, тука наречена Келбранд, пред сè спои повторно со Северна Елба. Мостот бил отворен во 9 септември 1974.
1 Историја
Мостот бил проектиран од Ханс Витфот и Егон Јукс. Биле потребни години да се изгради.
Од отворањето на мостот само двапати бил отворен за пешаци, на денот на отворање 1974 и на неговиот 30-ти роденден во 2004. Меѓутоа, прекрасниот поглед над градот Хамбург не е целосно ограничен за возачите на автомобилите и камионите. Мостот е на рутата на годишната велосипедска трка Ватенфал Класик во Хамбург, дел од светската турнеја на UCI. Добар број на аматери, кои учествуваат во трката прават пауза на врвот на Келбрандскиот мост.
Неколку луѓе извршиле самоубиства со скокање од мостот.
Мостот е спектакуларна свена во германскиот трилер од 1987 ''Џокер'', во кои играат Петер Мафај и Мајкл Јорк. Исто така, бил прикажан во видеоиграта ''Call of Duty: Modern Warfare 3'', во текот на мисијата „Goalpost“.
2 Технички податоци
Мостот е направен од околу 81.000 м<sup>3</sup> бетон и 12.700 тони челик. Секој дел, околу 30.000 автомобили преминуваат преку мостот. Вкупните трошоци изнесувале 160 милиони германски марки.
Мостот бил направен од 88 челични сајли (секоја со пречник од 10 см). Долг е 3.940 м, а централниот дел има 325 м. Носен е од 75 далноводи (највисокиот во висина од 135 метри) за да достигне висина од 55 метри, дозволувајќи им на бродовите да поминуваат под него, дури и во висока плима Патот има косина од 4%.
Ројден

Ројден (службено име: ''Ројден/Анхалт'') — село и поранешна општина во округот Анхалт-Битерфелд, во Саксонија-Анхалт, Германија. Се наоѓа околу 50 километри источно од Магдебург и околу 100 километри југозападно од Берлин. Од 1 јануари 2010, е дел од градот Цербст.
Грб на Општина Гевгелија

Грбот на Општина Гевгелија е официјалниот грб на оваа македонска општина.
1 Опис
Грбот има форма на шпански штит обшиен со златна лента, во чиј горен дел, т.н. глава на штитот, е името на општина Гевгелија. Средишниот дел на штитот е поделен по вертикала: левата страна е во сребрена, а десната страна во бела боја.
Во долниот дел на штитот, т.н. подножје, е аплициран амблем на цвет во зелена боја, над него две паралелни брановити линии, амблем за река во сина боја, на средината е амблем на планината "Кожув" во сиво сина боја и во горниот дел се зраци од сонце во вид на круна со црвена боја.
2 Поврзано
* Знаме на Општина Гевгелија
* Грбови на општините во Македонија
* Општина Гевгелија
Килограм на кубен метар

Килограм на кубен метар (кг/м<sup>3</sup> или kg/m<sup>3</sup>) — изведена SI-единица за густина, која е маса во килограми поделена со волуменот (зафатнината) во кубни метри. Официјален симбол на SI е kg·m<sup>−3</sup>, а се користат и симболите kg/m<sup>3</sup> и <math>\tfrac{\text{kg{\text{m}^3} \!</math>.
1 Претворање
1 kg·m<sup>−3</sup> е еднаков на:
: = 0,001 g·cm<sup>−3</sup> (грамови на кубен сантиметар, точно)
: ≈ 0,06243 lb·ft<sup>-3</sup> (фунти на кубна стапка, приближно)
: ≈ 0,1335 oz·gal<sup>-3</sup> (унци на галон, приближно)
1 g·cm<sup>−3</sup> = 1000 kg·m<sup>−3</sup> = 1 000 000 g·m<sup>−3</sup> (точно)
1 lb·ft<sup>-3</sup> ≈ 16,02 kg·m<sup>−3</sup> (приближно)
1 oz·gal<sup>-3</sup> ≈ 7,489 kg·m<sup>−3</sup> (приближно)
2 Однос со други мерки
Килограмот првично се дефинирал според масата на литар вода, па така водата има приближна густина од 1000 kg·m<sup>−3</sup>. Во хемијата почесто се користи грам на кубен сантиметар g·cm<sup>−3</sup> (гр/см<sup>3</sup>).
3 Поврзано
* Килограм
* Кубен метар
* Планкова густина
Грб на Хамбург

Грбот на германската покраина и градот Хамбург е вид на национален симбол. Грбот и знамето се регулирани со Уставот на Хамбург и законите. Боите на Хамбург се црвена и бела. Една од најстарите верзии на замокот е најден на печат во 1245.
1 Опис
Сите грбови го покажуваат замокот со три кули. Средната кула покажува и крст на врвот. Се верува дека е т.н. маријански ѕвезди на врвот на двостраните кули и крстот потсетуваат на фактот дека Хамбург некогаш бил надбискупија. Кулите и ѕидовите со нивните врвови и затворената порта го симболизираат градот дека може да се брани самиот.
1.1 Поголем грб
Поголемиот грб го прикажува грбот, ѕвездите и црквата во сребро на црвена основа со двата лава, кои стојат отстрана. Врвот е сличен на средниот грб со шлем со крст, вклучувајќи ги и три паунови пердуви и шесте знамиња на оружја и престилка. Овој грб е заштитени и единствено е дозволен да се користи од Сенатот и Парламентот на Хамбург.
2.2 Пловен грб на Хамбург
Пловниот грб на Хамбург е користен за официјалните бродови на Хамбург.
2 Историја
Најстариот грб на Хамбург е задржан на градските печати од 12-от и 13-от век. Во текот на вековите, кули, ѕидовите, врвовите и симболите на грбот на Хамбург се менувале неколкупати, без да смени карактерот. Средишниот замок бил понекогаш бил прикажан со затворени врати и со порткулис.
Боите на варијантата на помалиот грб од 2008 се прогласено со закон од Сенатот на Хамбург на 14 мај 1752. Пред тинкурата бил црвен замок на бела позадина. Од 1952, грбот и знамето се регулирани со Уставот на Хамбург. Боите на Хамбург се црвена и бела. Во општа употреба на градските печати со грбот била привилегија на градскиот совет. Градските советници морале да го видат неговото одржување. Дури и сега грбот е заштитени и може да биде користен само под специфични околности.
2.1 Поголем грб
Грбот постои од 16-от век.
2.2 Пловен грб на Хамбург
Во 1623, ''Admiralitätskollegium'' (Пловниот совет) бил основан со цел да го надгледува законот на морето и безбедноста на бродовите, како и пристанишните власти. Грбот постои од 1642. Во 1811 бил напуштен во текот на француската окупација, пловниот совет бил официјално распуштен во 1814 и наследен од судската власт како ''Handelsgericht'' (Трговски суд) и за административни цели од пристанишната и бродска делегација (германски: ''Schifffahrts- und Hafendeputation'').
3 Поврзано
* Грб на Прусија
* Грб на Германија
Валтернинбург

Валтернинбург — село и поранешна општина во округот Анхалт-Битерфелд, во Саксонија-Анхалт, Германија. Од 1 јануари 2010, е дел од градот Цербст.
Фериботот Барби, кој поминува низ Елба, го поврзува Валтернинбург со Барби.
Ферибот Барби

Фериботот Барби, исто така познат како Ферибот Рони Барби, е жичен фериботи низ реката Елба помеѓу Барби и Валтернинбург во Саксонија-Анхалт, Германија.
Технички, фериботот е реакционен фериботи, кој е придвижуван од млазовите на водата. Фериботот е прикачен на пловечки кабел, кој е ставен во речното корито со кој се движи фериботот.
Косвиг (заедница на општини)

Косвиг (Анхалт) е поранешна ''заедница на општини'' во округот Витенберг, во Саксонија-Анхалт, Германија. Седиштето на ''заедницата на општини'' било во Косвиг. Била распуштена во септември 2010.
''Заедницата на општини'' Косвиг (Анхалт) се состоела од следниве општини:
# Косвиг
# Тисен
Барија

Барија (симб. Ba, Ба; од фр. ''barye'') е единица за притисок од системот СГС. Еднаква е на 1 дин на квадратен сантиметар.
1 Ba = 0,1 Pa = 0,1 N/m<sup>2</sup> = 1 g·cm<sup>−1</sup>s<sup>−2</sup>
1 Поврзано
* Бар (единица)
Витенберг (округ)

Витенберг (|Wittenberg) — округ во источниот дел на Саксонија-Анхалт, Германија. Соседни окрузи се (од запад надесно) Анхалт-Битерфелд, слободниот округ Десау-Рослау, окрузите Потсдам-Мителмарк, Телтов-Флеминг и Елба-Елстер во Бранденбург и округот Северна Саксонија во Саксонија.
1 Историја
Во 1994, округот бил создаден со спојување на округот Јесен и мал дел од округот Грефенхајнихен. Во 2007, 27 општини од поранешниот округ Анхалт-Цербст биле додадени на округот Витенберг.
2 Географија
Главните реки во округот се Елба и нејзината притока, Шварце Елстер.
3 Грб
Грбот прикажува два меча, кои се симбол на фелдмаршалот во Светото Римско Царство. Оваа титула била подарен на грофовите од Саксонија, кои потоа го додале симболот на нивниот грб. Центарот на кнежевството Саксонија се наоѓал во сегашната област на округот.
4 Градови и општини
Округот Витенберг се состои од следниве градови:
# Анабург
# Бад Шмидеберг
# Косвиг
# Грефенхајнихен
# Јесен (Елстер)
# Кемберг
# Ораниенбаум-Верлиц
# Витенберг
# Цана-Елстер
По резолуцијата на 6 октомври 2005, како дел од општинската реформа, тогашните 27 градови и општини на поранешната заедница на општини Косвиг и Верлицер Винкел, порано во округот Анхалт-Цербст, биле додадени на округот Витенберг на 1 јули 2007.
Производ (математика)

Во математиката, производ е резултат од операцијата множење. Редоследот на множење на реалните и комплексните броеви не влијае врз производот. Ова својство се нарекува комутативност. Кога множиме матрици и членови на разни други асоцијативни алгебри, производот обично зависи од редоследот на множениците, т.е. местата не им се заменливи и затоа за нив не важи комутативниот закон.
Производниот оператор при множењето на низа се означува со големата грчка буква пи ∏ (аналогно на големата сигма ∑ како симбол за збир).
Знакот пред производот (плус или минус) зависи од знакот на множителот и множеникот. Кога двата броја имаат ист знак (+ или -), производот секогаш е позитивен, но кога имаат различни знаци, производот секогаш е негативен.
1 Поврзано
* Множење
* Декартов производ
* Векторски производ
* Скаларен производ
* Таблица множење
* Количник - резултат при делење
* Аритметика
* Позитивен број
* Негативен број
Европско првенство во фудбал 2012 - група А

Натпреварите во групата А на Европското првенство во фудбал 2012 се одржуваат од 8 јуни до 16 јуни. Учсници во оваа група се Полска, Чешка, Русија и Грција.
1 Табела
Тим, , , , , , , ,
3, 2, 0, 1, 4, 5, -1, 6
3, 1, 1, 1, 3, 3, 0, 4
3, 1, 1, 1, 5, 3, +2, 4
3, 0, 2, 1, 2, 3, -1, 2
''Грција е пласирана пред Русија поради победата од 1-0 во меѓусебниот двобој.''
Економија и Бизнис

„Економија и Бизнис“ — македонско стручно економско списание.
1 Историјат
Списанието започнало да излегува како месечно списание за теорија и практика од јануари 1998 година. Основач и долгогодишен уредник на списанието бил еден од најпознатите македонски економисти, Тихомир Јовановски.
2 Организација и менаџмент
Издавач на списанието е трговското друштво „Еуро-Мак-Компани“ Д.О.О. Скопје, со седиште на бул. Партизански одреди, бр. 62, локал 23, во Скопје, каде што се наоѓа и уредништвото. Во 2016 година, управител и одговорно лице на издавачот била Билјана Радевска-Грујовска, која ја вршела и улогата на одговорен уредник на списанието, додека Кирко Бошкоски бил задолжен за маркетингот и за техничкото уредување.
3 Активности
Во ноември 2016 година, списанието „Економија и бизнис“ ја одржала својата прва самостојна конференција, со наслов: „25 години независна Република Македонија, што научивме за македонската економија и како понатаму?“, на која учествувале: гувернерот на НБРМ, Димитар Богов, главниот извршен директор на „Шпаркасе Македонија“, Глигор Бишев, генералниот директор на „Фероинвест“, Кочо Анѓушев, претседателот на Стопанската комора на Македонија, Бранко Азески, претседателот на управниот одбор на винаријата „Тиквеш“, Светозар Јаневски, главниот извршен директор на Македонската берза, Иван Штериев итн.
Јерихов (округ)

Јериховер Ланд (|Jerichower Land) — округ во североисточниот дел на Саксонија-Анхалт, Германија. Соседни окрузи се (од југ надесно) Анхалт-Битерфелд, Залцланд, слободниот округ Магдебург, Берде, Штендал и окрузите Хафеланд и Потсдам-Мителмарк во Бранденбург.
1 Историја
Во 1816, површината на округот станала дел од пруската Провинција Саксонија и била поделена административна во три окрузи, Јерихов I, Јерихов II и Цизар. Округот Цизар бил додаден на Јерихов I во 1826.
По Втората светска воја, окрузите биле изменети. Некои површини на двата окрузи биле додадени на соседните окрузи Хафелберг, Ратенов, Бранденбург, Лобург и Цербст. Двата окрузи биле исто така преименувани по нивните административни седишта, така Јерихов I станал ''Округ Бург'', а Јерихов II станал ''Округ Гентин''. Во 1952, округот Бург бил поделен на два дела. Меѓутоа, во 1957, округот Лобург бил споен со округот Бург.
Во 1994, двата окрузи Бург и Гентин биле споени и го прифатиле историското име Јерихов. Во 2007, 6 општини од поранешниот округ Анхалт-Цербст (Хобек, Лобург, Либс, Предел, Розијан и Швајниц) биле додадени на округот Јерихов.
Името на округот потекнува од градот Јерихов, име кое се поврзува со раното доселување на словенските племиња. Не е поврзано со името на градот Ерихон (герм. ''Jericho'') на Блискиот Исток.
2 Географија
Главни водотеци во округот се реките Елба, Еле, Иле и Нуте, како и каналот Елба-Хафел.
3 Грб
Вертикалните линии во левата половина на грбот го симболизираат Каналот Елба-Хафел, додека жеравот во десната половина ја симболизира природата на округот. Жеравите се чести птици во округот.
4 Градови и општини
Округот Јерихов се состои од следниве административни единици:
Градови Слободни општини
Јени џамија (Истанбул)

Јени џамија или Нова џамија (|Yeni Camii) — џамија која се наоѓа во Истанбул, Турција. Џамијата се наоѓа на брегот од Златниот Рог, веднаш до мостот Галата и е една од најпосетуваните во градот. Оваа џамија е четврта по големина во градот. Лејди Монтагу оваа џамија ја опишала како најубавата која ја видела во животот. Првото име на џамиајта било Јени Валиде џамија, а подоцна станала позната само како Јени џамија.
1 Историја
Изградбата на џамијата траела 66 години, од 1597 година по наредба на сопругата на султан Селим II, Сафије. Набргу по започнувањето на изградбата на џамијата, главниот архитект на проектот Давид Ага починал, и ова било причината нејзината изградба да прекине. Освен ова, избраното место се сметало дека не било погодно за изградба на толку голема џамија. Проблемот се наоѓал кај нејзините темели, кај кои удирале водите од заливот. Во тоа време, нивото на водата достигала до три метри. По ова реонот бил погоден и од земјотрес, кој дополнително го отежнал проектот. Џамијата била скоро разрушена од пожар во 1660 година. Конечно, во 1665 година џамијата била изградена од страна на архитектот Мустафа Ага.
2 Архитектура
Како проект, оваа џамија многу приликува на џамија Шехзаде и Султанахмедова џамија. Висината на куполата изнесува 36 метри, а внатрешниот пречник на куполата изнесува 17,5 метри. Куполата стои врз неколку столбови. Од сите четри страни, главната купола е обиколена од полукуполи. За разлика од останатите џамии, Јени џамија содржи и мали куполи во своите агли. На овој начин, џамијата добива облика на пирамида. Бројот на куполите и полукуполите е 66 на број.
Од двете страни на фасадата се наоѓаат две минариња. Портата во џамијата е украсена со натпис, кој посакува на посетителите добро здравје, а на заслужените вечност. Во дворот се наоѓа фонтана во осумаголна форма. Камените блокови биле донесени од островот Родос за изградба на џамијата.
Внатрешноста на џамијата е доста декоративна. Во средишниот простор се наоѓаат четири големи столбови, кои ја држат главната купола. Внатрешноста е украсена со сини, зелени и бели плочки.
3 Комплекс
Како и останатите императорски џамии, и оваа била изградена како кулије, односно комплекс од соседни структури за верските потреби. Оригиналниот комплекс, освен џамијата содржал и болница, училиште, турска бања, турбе, две јавни чешми и пазар. Во времето на Ахмед III била изградена и библиотека.
Пазарот опстојува и денес, и е познат како Египетска чаршија, една од поголемите туристички атракции во Истанбул.
Во мавзолејот, односно во турбето се наоѓаат гробовите на Турхан Хатиџе султан, нејзиниот син Мехмет IV како и гробовите на пет идни султани (Мустафа II, Ахмет II, Махмут I, Осман III и Мурат V).
4 Галерија
5 Наводи
**
Методија Нешковски

Методија Нешковски (, - , ) — македонски стручњак од областа на гастроентерологијата и редовен професор на Медицинскиот факултет во Скопје.
1 Животопис
Нешковски е роден на 23 септември 1950 година во Битола. Дипломирал на Медицинскиот факултет во Скопје во 1975 година, а истата година бил вработен на Клиниката за гастроентерологија, каде ги минал сите скалила на својот стручен и академски развој, профилирајќи се во врвен гастроентеролог, познат по својата стручна и научна активност во земјата и надвор од неа. Би директор на Клиниката за гастроентерологија и продекан за настава на Медицинскиот факултет. Во рамки на македонската гастроенетерологија оставил посебен белег на полето на интервентната абдоминална ултрасонографија и болестите на панкреасот. Починал во Скопје на 19 јануари 2011 година.
Европско првенство во фудбал 2012 - група D

Натпреварите во групата D на Европското првенство во фудбал 2012 ќе се одржат од 11 јуни до 19 јуни. Учсници во оваа група се Украина, Шведска, Франција и Англија.
1 Табела
Тим, , , , , , , ,
3, 2, 1, 0, 5, 3, +2, 7
3, 1, 1, 1, 3, 3, 0, 4
3, 1, 0, 2, 2, 4, -2, 3
2, 1, 0, 2, 5, 5, 0, 3
''Украина е пласирана пред Шведска поради победата од 2-1 во меѓусебниот двобој.''
Фунта-сила

Фунта-сила (симб. lb, lb<sub>f</sub>, lbf) е единица за сила од некои системи како англиските инженерски единици и британските гравитациски единици.
1 Дефиниции
Фунтата-сила е еднаква на гравитациската сила што дејствува врз предмет со маса од една фунта на површината на Земјата.
Единциата ја определува забрзувањето на стандардното гравитациско поле (g''<sub>n</sub>'') и меѓународната фунта (lb<sub>''m''</sub>)::<math>\begin{align}
1\,\mathrm{lb}_f &= 1\,\mathrm{lb}_m \cdot g_n \\
&= 1\,\mathrm{lb}_m \cdot 32,174049\,\mathrm{\tfrac{ft}{s^2\\
&= 32,174049\,\mathrm{\tfrac{ft\cdot lb_m}{s^2\end{align}</math>:<math>\begin{align}
or\end{align}</math>:<math>\begin{align}
1\,\mathrm{lb}_f &= 0,45359237\,\mathrm{kg} \cdot 9,80665\,\mathrm{\tfrac{m}{s^2\\
&= 4,4482216152605\,\mathrm{N} \end{align}</math>
Фунтата-сила може да се изрази и со единицата за маса слаг. Еден слаг е еднаков на 32,174049 lb<sub>''m''</sub>. Една фунта-сила е количеството на сила потребно еден слаг да се забрза со стапка од 1 ft/s<sup>2</sup>, па така:
:<math> 1\,\mathrm{lb}_f = 1\,\mathrm{slug} \cdot 1\,\mathrm{\tfrac{ft}{s^2 </math>:::<math> = 1\,\mathrm{slug}\,\mathrm{\tfrac{ft}{s^2 </math>
2 Поврзано
* Килопонд - еквивалентна метричка единица
* Фунтал
* Фунта (маса)
* Стапка-фунта - единица за енергија
* Фунта на квадратен инч - единица за притисок
3 Наводи
* Obert, Edward F., “THERMODYNAMICS”, D.J. Leggett Book Company Inc., New York 1948; Гл. I, Survey of Dimensions and Units, стр. 1-24.
Шабан Шакир

Шабан Шакир, уште нарекуван Облешевски, — македонски револуционер од турско потекло, деец на Македонско-одринската револуционерна организација и Внатрешната Македонска револуционерна организација.
1 Животопис
Шакир е роден во кочанското село Облешево. Пред Првата светска војна станал четник во Кочанско, но во текот на јануари 1919 година е уапсен од српските власти. Подоцна бил ослободен и минал во нелегалност, како во текот на 1920 година е војвода на четите во Кочанско, Штипско и Радовишко, составени од етнички Турци.
Европско првенство во фудбал 2012 - група B

Натпреварите во групата B на Европското првенство во фудбал 2012 се одржуваат од 9 јуни до 17 јуни. Учсници во оваа група се Холандија, Данска, Германија и Португалија.
1 Табела
Тим, , , , , , , ,
3, 3, 0, 0, 5, 2, +3, 9
3, 2, 0, 1, 5, 4, +1, 6
3, 1, 0, 2, 4, 5, -1, 3
3, 0, 0, 3, 2, 5, -3, 0
Јулијана Поповска - Павловска

јулијана Поповска-Павловска (, - , ) била позната македонска ликовна уметничка. Во 1985 година, таа стапува во брак со познатиот македонски поет Радован Павловски. Умира во родниот град Скопје на 63 годишна возраст на 13 ноември 2011 година.